Diari Oficial de la Generalitat Valenciana


Sumari del DOGV 8693, del 09-12-2019 (2019/11410)

RESOLUCIÓ de 21 de novembre de 2019, de la Presidència del Consorci Hospital General Universitari de València, per la qual es resol la convocatòria CO/10/17, facultatiu o facultativa especialistes en farmàcia hospitalària, corresponent a l'oferta d'ocupació pública de 2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8693

Data del DOGV
:   09-12-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/11370


Data del document
:   21-11-2019

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 21 de novembre de 2019, de la Presidència del Consorci Hospital General Universitari de València, per la qual es resol la convocatòria CO/10/17, facultatiu o facultativa especialistes en farmàcia hospitalària, corresponent a l'oferta d'ocupació pública de 2017.  
 [2019/11204]  
En el marc de l'oferta d'ocupació pública de 2017 del Consorci Hospital General Universitari de València, ha conclòs la convocatòria d'una plaça de facultatiu o facultativa especialistes en farmàcia hospitalària.  
D'acord amb el que preveu l'apartat 13 de les bases generals aprovades mitjançant la Resolució del CHGUV, de 23 de maig de 2013 (DOGV 04.06.2013), de conformitat amb la proposta realitzada per la comissió de selecció, i atés que consten degudament acreditats els requisits exigibles en els apartats 1 i 2 de la base general 9, és procedent realitzar el nomenament de la persona que ha superat el procés selectiu.  
  
En exercici de les competències delegades per l'Acord de 12 de desembre de 2003, del Consell de Govern, sobre delegació de competències, aquesta Presidència del CHGUV resol:  
1. Nomenar la persona identificada en l'annex, empleada pública del CHGUV subjecta a règim jurídic laboral, amb caràcter fix, en la categoria professional de facultatiu o facultativa especialistes en farmàcia hospitalària.  
2. La persona interessada disposarà d'un termini d'un mes, comptador des de l'endemà de la publicació d'aquesta resolució, per a formalitzar el contracte de treball i la corresponent presa de possessió.  
3. La plaça que mitjançant aquesta resolució s'adjudica té la consideració de plaça del CHGUV/Departament de Salut València - Hospital General, d'acord amb el que preveuen el conveni col·lectiu del Consorci HGUV i la base 14a de les bases generals esmentades.  
  
4. D'acord amb el que estableix la base específica 14a de les que regeixen la convocatòria, el perfeccionament del contracte de treball i l'adquisició de la condició de personal laboral fix necessiten la superació satisfactòria d'un període de prova de sis mesos.  
5. Per a l'adjudicació de les vacants que, si escau, comporten el cessament de personal interí, se seguiran els criteris següents:  
a) En primer lloc, cessaran les persones que no hagen realitzat el primer exercici de la fase d'oposició d'aquesta convocatòria.  
b) En segon lloc, cessaran les persones que s'hagen presentat a les proves selectives ordenades de menor a major nombre de proves superades i, dins de cadascuna, de menor a major puntuació obtinguda.  
c) En cas d'empat entre dues o més persones, cessarà en primer lloc qui acredite menor temps, en dies de treball efectivament prestat en la mateixa categoria en el CHGUV (a aquest efecte s'entén com a temps de treball efectiu les situacions protegides següents: llicència o baixa maternal, excedència per cura de fill o familiar, per violència de gènere i per danys patits com a conseqüència de l'activitat terrorista).  
  
Els cessaments es formalitzaran amb efectes del dia immediatament anterior al de la presa de possessió.  
6. La Direcció de Recursos Humans formalitzarà el contracte de treball i realitzarà els actes administratius pertinents per a l'eficàcia material d'aquesta resolució.  
Contra aquest acte, que esgota la via administrativa, es pot interposar, potestativament, un recurs de reposició davant d'aquest mateix òrgan, en el termini d'un mes comptador des de l'endemà de la publicació, o, directament, un recurs contenciós administratiu en el termini de dos mesos comptadors de la mateixa manera, davant del jutjat contenciós administratiu competent, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú, i en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 21 de novembre de 2019.- La presidenta del CHGUV i consellera de Sanitat Universal i Salut Pública: Ana Barceló Chico.  
  
ANNEX / ANEXO  
Resolució de 21 de novembre de 2019 / Resolución de 21 de noviembre de 2019  
  
Categoria professional: facultatiu o facultativa especialistes en farmàcia hospitalària   
Categoría profesional: facultativo o facultativa especialistas en farmacia hospitalaria  
  
Convocatòria / Convocatoria  
CO/10/17  
  
  
Cognoms i nom/ Apellidos y nombre DNI Torn d'accés / Turno de acceso  
Moya Gil, Ana \*\*\*\*\*954C L